<classify> Wakizungumza katika chumba cha habari cha gazeti hili juzi, Omary Dihile na Edgar na Mosha walisema kuwa, filamu hiyo inaelezea maisha halisi ya chuo na changamoto zake.Dihile alisema inaeleza jinsi wanafunzi wanavyukuwa na tabia nzuri kabla ya kujiunga na vyuo na hubadilika mara wanapojiunga kutokana na makundi.Alisema wanafunzi wengi wamekuwa wakijihusisha na masuala ya mapenzi, kutumia dawa za kulevya, sigara, bangi na unywaji wa pombe kutokana na makundi wanayokutana nayo vyuoni.Wanafunzi kabla ya kujiunga na vyuo huwa na tabia nzuri lakini mara wanapotua chuoni wanakutana na makundi na kuharibika tabia zao, alisema Dihile, ambaye yeye na mwenzake wako mwaka wa tatu chuoni hapo.Naye Mosha akizungumzia filamu hiyo alisema imetengenezwa kwa weledi mkubwa na kuwataka wapenzi kuinunua ili kufaidi uhondo huo, kwani mbali ya kufurahisha pia hutoa mafunzo.Alisema kuwa kila atayelipa kiingilio cha Sh 5,000 mlangoni, atapewa CD sehemu ya kwanza na ya pili.Alisema filamu hiyo licha ya kushirikisha wasanii wasio na majina, lakini imeongozwa vizuri na kupigwa picha kitaalamu kwa kutumia vifaa vya kisasa kabisa.Baadhi ya wasanii waliocheza filamu hiyo ni pamoja na Rosemary Mbyallu, Gosberty Kyangala, Alexander Vicent, Habiba Hamisi, Patrick Ugassa na Ester John.Wengine waliocheza filamu hiyo ni Lebia Pertoson, John Temula, Jacob Peter, Rogers Msami, Godfrey Kazoba, Stanley Kilangi na Irene Mpoki.  <topic>: michezo 